Potrivit unui comunicat al DNA, vineri, 17 octombrie, Viorel Hrebenciuc, lider al grupului parlamentar PSD din Camera Deputatilor, si-ar fi folosit influenta fata de suspectul Dan Sova, membru al aceluiasi partid politic, in scopul de a-l determina sa initieze o propunere legislativa privind amnistia si gratierea unor pedepse.Astfel, pe parcursul unei intalniri, cei doi au discutat in detaliu despre acuzatiile aduse lui Viorel Hrebenciuc in legatura cu reconstituirea unor suprafete de fond forestier, despre conditiile de incriminare a acestor fapte si despre riscul de a fi condamnat (dosar mediatizat prin intermediul comunicatelor nr. 1474/VIII/3 din 17 octombrie si nr. 1436, 1450 si 1454 din 15 si 16 octombrie 2014).Pentru a evita executarea unei eventuale pedepse aplicate unui membru reprezentativ al partidului (care fusese condamnat nedefinitiv in prima instanta pentru luare de mita, la pedeapsa inchisorii) si pentru a evita ca o eventuala condamnare a lui Viorel Hrebenciuc sa fie pusa in executare, Viorel Hrebenciuc i-a cerut colegului sau de partid Dan Sova sa il asigure ca va fi adoptata o lege de amnistie si gratiere, solicitare pe care colegul sau de partid a acceptat-o.De notat ca deputatul PSD Miron Mitrea a fost condamnat miercuri, 15 octombrie, la doi ani de inchisoare cu executare in dosarul de coruptie privind lucrarile de constructie facute la locuinta mamei sale, decizia fiind nedefinitiva.In acelasi context, suspectul Dan Sova a acceptat promisiunea suspectului Viorel Hrebenciuc ca il va sprijini sa obtina functia de presedinte al partidului din care cei doi fac parte, in dauna altor doi posibili contracandidati, pentru a-l determina pe ministrul Justitiei sa initieze un proiect de lege avand ca obiect abrogarea art. 13 din Legea nr. 78/2000 (respectiv 'fapta persoanei care indeplineste o functie de conducere intr-un partid, intr-un sindicat sau patronat ori in cadrul unei persoane juridice fara scop patrimonial, de a folosi influenta ori autoritatea sa in scopul obtinerii pentru sine sau pentru altul de bani, bunuri sau alte foloase necuvenite').Avand in vedere ca Viorel Hrebenciuc este suspect in doua dosare penale sub aspectul savarsirii unor infractiuni prevazute de art. 13 din Legea nr. 78/2000 (vezi comunicat nr. 1246/VIII/3 din 4 septembrie 2014 si comunicat nr 1450/VIII/3 din 15 octombrie 2014), proiectul l-ar fi vizat in mod nemijlocit, impiedicand tragerea sa la raspundere penala.Intrucat abrogarea art. 13 din Legea nr. 78/2000 ar fi fost un demers controversat, cei doi au concluzionat ca acesta nu poate fi realizat printr-o propunere legislativa a unui parlamentar, ci printr-un proiect de lege initiat de Ministerul Justitiei.In acest context, suspectul Dan Sova a promis ca, in schimbul ajutorului acordat pentru a deveni presedintele partidului, il va determina pe ministrul Justitiei sa initieze un asemenea proiect, avand in vedere ca el personal nu poate deveni ministru al Justitiei din cauza dosarului penal in care are calitatea de suspect (vezi comunicat 1194 din 13 august 2014).In schimb, Hrebenciuc Viorel i-a promis lui Dan Sova ca va convinge mai multi membri au partidului, aflati in sfera sa de influenta, sa il sustina.In cauza se efectueaza acte de urmarire penala si fata de alte persoane.Purtatorul de cuvant al PSD Dan Sova, fost ministru al Transporturilor, a sosit luni la sediul DNA unde a fost citat pentru audieri. Amintim ca luni dimineata a fost audiat de procurorii anticoruptie si deputatul PSD Viorel Hrebenciuc, acuzat de DNA ca vineri, 17 octombrie, in ziua in care DNA a cerut arestarea sa, i-ar fi cerut unui coleg din PSD sa faca o lege pentru amnistie si gratiere, promitandu-i in schimb ajutor pentru a deveni presedintele formatiunii politice.Dan Sova a parasit sediul DNA dupa aproximativ o ora.'Nu am nimic de declarat deocamdata, pentru ca nu am cerut decat sa vedem documentele, ca nu stiu despre ce e vorba', a afirmat Sova, adaugand ca nu crede ca este pus sub invinuire, potrivit Agerpres.Intrebat daca s-a intalnit cu Viorel Hrebenciuc, Dan Sova a raspuns afirmativ, dar a sustinut ca nu a vorbit niciodata cu Robert Cazanciuc.Referitor la vreun demers al sau pentru abrogarea articolului 13 din Legea 78/2000 privind prevenirea, descoperirea si sanctionarea faptelor de coruptie, referitor la folosirea influentei politice pentru obtinerea de foloase necuvenite pentru sine sau pentru altul, parlamentarul PSD a apreciat 'ca e un articol foarte bun'.In ceea ce priveste posibilitatea de a-si dori sefia PSD, Dan Sova a spus: 'Noi nu discutam asa ceva'.Cu privire la intentia de a ocupa functia de ministru al Justitiei, Sova a declarat: 'Niciodata'.Potrivit anchetatorilor care instrumenteaza noul dosar al lui Viorel Hrebenciuc, acesta a aflat chiar de la un angajat al DNA ca este interceptat si, pe de alta parte, i-a promis unui coleg din PSD ca il va sprijini sa ajunga presedinte al partidului, daca initiaza o lege privind amnistierea si gratierea unor pedepse.Surse judiciare au declarat, pentru agentia Mediafax, ca Dan Sova este respectivul coleg de partid al deputatului.Procurorii anticoruptie sustin ca Hrebenciuc, la doua zile dupa ce a fost audiat la DNA Brasov in dosarul retrocedarilor, "si-a folosit influenta fata de un membru al aceluiasi partid politic, in scopul de a-l determina sa initieze o propunere legislativa privind amnistia si gratierea unor pedepse", promitandu-i respectivului sprijin pentru a deveni presedinte al PSD.Pe de alta parte, tot Hrebenciuc ar fi intreprins demersuri pentru a obtine informatii cu privire la anchetele penale derulate de DNA fata de el, promitand in schimb ca va determina diversi functionari publici, asupra carora are influenta sau lasa sa se creada ca are influenta, sa isi indeplineasca indatoririle de serviciu, in asa fel incat sa obtina diverse foloase necuvenite pentru persoanele care il ajuta cu astfel de informatii.Deputatul PSD ar fi aflat ca este interceptat chiar de la un angajat al DNA.Aceleasi surse judiciare spun ca angajatul DNA care i-ar fi dat informatii lui Hrebenciuc nu s-a autodenuntat, ci a fost prins de anchetatori.